OpenLLM-France/wikimedia huggingface dataset:
# Aina Comas Camps

Aina Comas Camps (Alaior, 20 d'agost de 1894 - Maó, 10 de febrer de 1986) fou una mestra vinculada amb Madrid, Pollença, Maó i que participà en entitats com l'Institut-Escola de Madrid, l'Escola de Colonya (Pollença), i la Secció Preparatòria de l'Institut Escola (Madrid).

## Biografia

Filla del pedagog Gabriel Comas i Ribas i Rita Camps, i germana de la també destacada Margalida Comas Camps, catedràtica d'escoles normals i directora de l'Escola Normal de la Generalitat, ambdues es dedicaren molt activament a l'ensenyament a Menorca dins de l'entorn masclista propi de l'època.
Es va formar a l'Escola Normal a Palma i obtingué la qualificació d'excel·lent com així consta a l'acta del 18 de juny de 1915 signada per Concepció Majano i Araque, Rosa Roig i Soler i Monserrat Juan, la qual designa Aina com a mestra de primer d'ensenyament superior.
Anys més tard obtingué plaça com a mestra a Madrid. Allà exercí durant 10 anys a la Secció Preparatòria de l'Institut Escola, a la Institució Lliure d'Ensenyament i a l'Escola de Colonya a Pollença.
El 1933 va estudiar oposicions per aconseguir una plaça com a mestra a Maó, fet que aconseguí després de la Guerra Civil i ocupà la plaça a l'Escola Graduada de Nines N. 2., dirigida per Catalina Sastre i Hernández.
El 1977, després de tota una vida dedicada a l'ensenyament, es jubilà i visqué a Maó fins que va morir.

## Referències

* 1 2 3 4 5 6 «Aina Comas Camps». Diccionari Biogràfic de Dones. Barcelona: Associació Institut Joan Lluís Vives Web (CC-BY-SA via OTRS).

## Bibliografia

* Govern Balear. Consellerria de Presidència. Comissió Interdepartamental de la Dona (1997). Dones a les Illes: Treball, Esplai i Ensenyament (1895-1945). Palma.
# Aieta

Aieta és un municipi italià, dins de la província de Cosenza, que limita amb els municipis de Laino Borgo, Laino Castello, Papasidero, Praia a Mare i Tortora.

## Evolució demogràfica

Població censada al municipi d'Aieta :
| Notes: | Elaboració gràfica per part de la Viquipèdia |
| | Font: ISTAT (Institut Nacional d'Estadística) |

## Referències

* ↑ «CensimentoPopolazione» (en italià). ISTAT - Istituto nazionale di statistica, 2011.

## Enllaços externs

* «Pàgina web oficial d'Aieta» (en italià).
# Alcímenes

«Alcímenes» té aquests significats:
Nom grec (Ἀλκιμένης, Alkimenes) de diversos personatges de l'antiguitat:
* Alcímenes d'Atenes, poeta còmic atenenc, contemporani probablement d'Èsquil.
* Alcímenes de Mègara, poeta tràgic de Mègara, esmentat a Suides.
Smith, William (ed.). A Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III).
# Akihiro Nishimura

Akihiro Nishimura (Prefectura d'Osaka, Japó, 8 d'agost de 1958) és un futbolista japonès que disputà 49 partits amb la selecció japonesa.

## Enllaços externs

* National Football Teams
* Japan National Football Team Database
# Ait Mait

Ait Mait (en àrab آيت مايت, Āyt Māyit; en amazic ⴰⵢⵜ ⵎⴰⵢⵜ) és una comuna rural de la província de Driouch, a la regió de L'Oriental, al Marroc. Segons el cens de 2014 tenia una població total de 5.613 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ait Mazigh

Ait Mazigh (en àrab آيت مزيغ, Āyt Mazīḡ; en amazic ⴰⵢⵜ ⵎⴰⵣⵉⵖ) és una comuna rural de la província d'Azilal, a la regió de Béni Mellal-Khénifra, al Marroc. Segons el cens de 2014 tenia una població total de 3.330 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Albert Speer (fill)

Albert Speer (Berlín, 29 de juliol de 1934 - 15 de setembre de 2017) va ser un arquitecte i urbanista alemany. Fou el fill d'Albert Speer (1905-1981), qui va ser el principal arquitecte de Hitler abans d'assumir el càrrec de Ministre d'Armament i Producció de Guerra per al Tercer Reich durant la Segona Guerra Mundial. El seu avi, Albert Speer Friedrich, va ser també arquitecte.

## Carrera

Speer va obrir el seu despatx d'arquitectura i va guanyar el seu primer premi internacional el 1964. Va tenir un gran èxit internacional, especialment a l'Aràbia Saudita. El 1977 es va convertir en professor de planejament urbanístic a la Universitat de Kaiserslautern. La seva empresa va tenir una delegació a Xangai des del 2001.
El 1984 va fundar l'empresa Büro Albert Speer & Partner a Frankfurt am Main, que actualment compta amb més de 100 empleats i és una de les majors i més reputades empreses arquitectòniques i urbanístiques d'Alemanya. Va ser responsable del disseny de l'Expo 2000 de Hannover, el disseny de la Xangai Internacional de l'Automòbil de la ciutat, i l'eix central de Pequín creat mentre s'exercia com a cap de disseny per als Jocs Olímpics de 2008. L'empresa d'Speer Jr. va formar part de la candidatura d'arquitectes que participaren en la candidatura de Múnic per als Jocs Olímpics d'Hivern de 2018, i la Copa del Món de Futbol de 2022.

## Referències

* ↑ http://www.thebiographychannel.co.uk/biographies/albert-speer.html Arxivat 2011-12-28 a Wayback Machine.
* ↑ Khrushcheva, Nina «Olympic hubris: Albert Speer's son helped design the architecture of the Beijing games. But the similarities with Berlin 1936 don't end there». Guardian News and Media Limited [London], 07-08-2008 [Consulta: 6 gener 2012].
# Albert Sánchez

Albert Sánchez és el nom dels següents personatges:
* Albert Sánchez Piñol (n. 1965), escriptor català
* Albert Sánchez Saura (n. 1987), entrenador de futbol català
# Absaló

«Absaló» té aquests significats:
* Absalom, fill del rei David
* Absaló (bisbe), bisbe de Lund
# Absarokee

Absarokee és una concentració de població designada pel cens dels Estats Units a l'estat de Montana. Segons el cens del 2000 tenia 1.234 habitants.

## Demografia

Segons el cens del 2000, Absarokee tenia 1.234 habitants, 499 habitatges, i 343 famílies. La densitat de població era de 234,7 habitants per km².
Dels 499 habitatges en un 34,5% hi vivien nens de menys de 18 anys, en un 60,3% hi vivien parelles casades, en un 5,8% dones solteres, i en un 31,1% no eren unitats familiars. En el 26,9% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,6% tenia menys de 18 anys, un 4,9% entre 18 i 24, un 27,6% entre 25 i 44, un 22,9% de 45 a 60 i un 17% 65 anys o més.
L'edat mediana era de 40 anys. Per cada 100 dones de 18 o més anys hi havia 95 homes.
La renda mediana per habitatge era de 43.676 $ i la renda mediana per família de 52.708 $. Els homes tenien una renda mediana de 47.404 $ mentre que les dones 19.545 $. La renda per capita de la població era de 20.677 $. Aproximadament el 4,2% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Absarokee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Absarokee». American Fact Finder. Oficina del Cens dels Estats Units, 12-01-2010.
# Aleví

La paraula aleví (del francès alevin o alvin), és utilitzada comunament en activitats com la piscicultura i l'aqüicultura, o en ciències com la ictiologia, per a designar un petit acabat de néixer de peixos. Més precisament, aquest terme fa al·lusió al moment en el qual els petits trenquen l'ou i comencen a alimentar-se.
També és una categoria esportiva, d'onze a dotze anys.
# Al Ouidane

Al Ouidane (en àrab الويدان, al-Wīdān; en amazic ⵍⵡⵉⴷⴰⵏ) és una comuna rural de la prefectura de Marràqueix, a la regió de Marràqueix-Safi, al Marroc. Segons el cens de 2014 tenia una població total de 28.194 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Aleksandr Skvortsov

Aleksandr Aleksàndrovitx Skvortsov (rus: Aлександр Aлександрович Скворцов) és un cosmonauta rus. Va realitzar un vol espacial, en el qual va prosseguir una estada de llarga duració a bord de l'Estació Espacial Internacional. El seu vol espacial va ocórrer de l'abril al setembre de 2010 i es va enlairar com a enginyer de vol amb la nau espacial Soiuz TMA-18. Va arribar a l'estació com a part de l'Expedició 23, on Oleg Kótov fou el Comandant. Quan va començar l'Expedició 24 al juny del mateix any, Skvortsov es va convertir en Comandant. Va estar 176 dies a l'espai.

## Referències

* ↑ «NASA Assigns Space Station Crews, Updates Expedition Numbering». NASA, 24-11-2008.. Arxivat de l'original el 28 de març 2023. [Consulta: 26 gener 2021.].
* ↑ «ISS On-Orbit Status 05/31/10». NASA, 19-07-2010. Arxivat de l'original el 16 de gener 2022. [Consulta: 26 gener 2021].
# Agustín Spínola y Bañuelos

Agustín Spínola y Bañuelos (m. ca. 1695) va ser un noble espanyol, cavaller de l'orde de Sant Jaume que va exercir diversos càrrecs d'importància a la cort de Felip IV de Castella.
Nascut a Madrid segons José A. Álvarez, era fill de Francisco Spínola, cavaller de Calatrava, i de María Hipólita de Bañuelos. El 23 d'agost de 1639 va rebre l'hàbit de l'orde de Sant Jaume mercè de Felip IV de Castella i el març de l'any següent va rebre el títol de cavaller per ordre del Consell de les Ordes.
Va ser casat amb Luisa María Ferrer, membre d'una antiga i il·lustre família valenciana. Pel seu dot, Spínola va aconseguir el càrrec de Mestre de Cambra del Rei, i des d'ençà aleshores va començar a servir al monarca i el 1660 va acompanyar-lo de viatge a la frontera amb França on el rei va lliurar la seva germana, la infanta, al rei de França. Més tard, va ser Conseller d'Hisenda i Proveïdor General dels estats de Flandes, on residia l'any 1667. Quan va tornar a Espanya fou nomenat ministre del Suprem Consell de Guerra, amb permís per retenir el lloc en el consell d'Hisenda i els seus sous. El 1689 va assistir a les honres per la mort de la reina Maria Lluïsa d'Orleans. Alhora també va exercir altres càrrec, amb l'assistència a les Juntes i negocis de més confiança dels reis, on va demostrar enteniment, fidelitat i zel per servir a la monarquia, fins a la seva mort vers 1695.
Del seu matrimoni van néixer tres fills: Ambrosio, primer marquès de Montemolín, Francisco, que va arribar a ser mariscal de camp dels exèrcits espanyols, i Carlos, cavaller de Calatrava i després jesuïta.

## Referències

* 1 2 3 Álvarez y Baena, 1789, p. 8.
* 1 2 Rivarola, 1736, p. 245.
* 1 2 Álvarez y Baena, 1789, p. 9.

## Bibliografia

* Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes (en castellà). Tom I. Madrid: Oficina de D. Benito Cano, 1789.
* Rivarola, Juan Félix Francisco de. Monarquía española, blasón de su nobleza (en castellà). Volum II. Madrid: Imprenta de Alfonso Mora, 1736.
# Agustín Rodríguez Santiago

Agustín Rodríguez Santiago (Marín, 10 de setembre de 1959) és un exfutbolista professional que jugava a la demarcació de porter. Va disputar gran part de la seva carrera al Reial Madrid. Abans de retirar-se va jugar al CD Tenerife, i després va formar part de la secretaria tècnica del club canari. Va entrenar durant un breu període el Club Deportivo Móstoles l'any 2005.

## Selecció espanyola

Va jugar 12 partits amb la selecció espanyola sub-21, sense poder debutar amb la selecció absoluta, encara que va formar part del planter que va viatjar a la Unió Soviètica per disputar els Jocs Olímpics d'Estiu 1980 de Moscou.

## Palmarès

| Títol | Equip | País | Any |
| Copa del Rei | Reial Madrid | Espanya | 1982 |
| Trofeu Zamora | Reial Madrid | Espanya | 1983 |
| Copa de la Lliga | Reial Madrid | Espanya | 1985 |
| Copa de la UEFA | Reial Madrid | Espanya | 1985 |
| Lliga espanyola | Reial Madrid | Espanya | 1986 |
| Copa de la UEFA | Reial Madrid | Espanya | 1986 |
| Lliga espanyola | Reial Madrid | Espanya | 1987 |
| Lliga espanyola | Reial Madrid | Espanya | 1988 |
| Supercopa d'Espanya | Reial Madrid | Espanya | 1988 |
| Lliga espanyola | Reial Madrid | Espanya | 1989 |
| Copa del Rei | Reial Madrid | Espanya | 1989 |
| Supercopa d'Espanya | Reial Madrid | Espanya | 1989 |
| Lliga espanyola | Reial Madrid | Espanya | 1990 |

## Referències

* ↑ «Plantilla del CD Móstoles la temporada 2005/06». Arxivat de l'original el 2007-06-06. [Consulta: 10 maig 2007].
* ↑ «Plana del Comité Olímpic Espanyol». Arxivat de l'original el 2016-03-03. [Consulta: 30 maig 2021].
# Alyssum

Alyssum és un gènere de plantes amb flor dins la família brassicàcia. Alyssum és un gènere originari d'Europa, Àsia i nord d'Àfrica i on es troben més espècies és a la regió mediterrània. Concretament als Països Catalans hi ha les espècies següents: Alyssum spinosum, A. macrocarpum, A. pyrenaicum, A. lapeyrousianum, A. linifolium, A. maritimum (caps blancs), A. libycum, A. granatense, A. alyssoides, A. simplex, A. alpestre, A. cuneifolium i A. montanum.
Dins d'aquest gènere hi ha espècies plantes anuals i perennes amb un rang de 10 a 100 cm d'alçada. Les fulles són oblongues i les flors normalment grogues o blanques però en alguns casos són de color vermellós.
Lobularia maritima i el paneret d'or (Aurinia saxatilis) pertanyien abans a aquest gènere. Algunes espècies d'aquest gènere reben en català el nom popular de paneret. Per mor de la imprecisió dels noms vernacles, no representa un nom que pugui substituir la nomenclatura sistemàtica taxonòmica.

## Taxonomia

El gènere Alyssum compta amb gairebé un centenar d'espècies. Cal mencionar:
* Alyssum alpestre
* Alyssum alyssoides
* Alyssum arenarium
* Alyssum argenteum
* Alyssum atlanticum
* Alyssum baeticum
* Alyssum bertolonii
* Alyssum borzaeanum
* Alyssum cadevallianum
* Alyssum caliacrae
* Alyssum calycocarpum
* Alyssum canescens
* Alyssum corsicum
* Alyssum corymbosoides
* Alyssum cuneifolium
* Alyssum dasycarpum
* Alyssum densistellatum
* Alyssum desertorum
* Alyssum diffusum
* Alyssum doerfleri
* Alyssum euboeum
* Alyssum fallacinum
* Alyssum fastigiatum
* Alyssum fedtschenkoanum
* Alyssum fischeranum
* Alyssum foliosum
* Alyssum fragillimum
* Alyssum fulvescens
* Alyssum granatense
* Alyssum gustavssonii
* Alyssum handelii
* Alyssum heldreichii
* Alyssum heterotrichum
* Alyssum hirsutum
* Alyssum homalocarpum
* Alyssum idaeum
* Alyssum lanceolatum
* Alyssum lapeyrousianum
* Alyssum lassiticum
* Alyssum lenense
* Alyssum ligusticum
* Alyssum linifolium
* Alyssum longicaule
* Alyssum longistylum
* Alyssum macrocarpum
* Alyssum marginatum
* Alyssum markgrafii
* Alyssum minus
* Alyssum minutum
* Alyssum moellendorfianum
* Alyssum montanum, botgeta muntanyenca
* Alyssum murale
* Alyssum nebrodense
* Alyssum nevadense
* Alyssum obovatum
* Alyssum obtusifolium
* Alyssum ovirense
* Alyssum pulvinare
* Alyssum purpureum
* Alyssum pyrenaicum, botgeta pirinenca
* Alyssum repens
* Alyssum reverchonii
* Alyssum robertianum
* Alyssum rostratum
* Alyssum scardicum
* Alyssum serpyllifolium
* Alyssum sibiricum
* Alyssum siculum
* Alyssum simplex
* Alyssum smolikanum
* Alyssum smyrnaeum
* Alyssum sphacioticum
* Alyssum spinosum
* Alyssum stapfii
* Alyssum stribrnyi
* Alyssum szowitsianum
* Alyssum tavolarae
* Alyssum taygeteum
* Alyssum tenium
* Alyssum tenuifolium
* Alyssum tortuosum
* Alyssum turkestanicum
* Alyssum umbellatum
* Alyssum wierzbickii
* Alyssum wulfenianum
* Alyssum alpestre
* Alyssum murale
* Alyssum saxatile

## Notes

* ↑ Bolos i Vigo Flora dels Països Catalans
* ↑ «paneret». Diccionari de la llengua catalana de l'IEC. Institut d'Estudis Catalans.

## Enllaços externs

* GRIN Alyssum Arxivat 1999-05-01 a Wayback Machine. (anglès)
# Alyssum alyssoides

Alyssum alyssoides és una espècie de planta de la família de les brassicàcies. En català rep els noms de caps blancs o herba de la ràbia, que, com és habitual en moltes plantes, són compartits amb altres tàxons. A. alyssoides és una planta nadiua d'Euràsia, incloent els Països Catalans, però s'ha introduït en altres parts del món i de vegades es considera com una mala herba. És una planta herbàcia pilosa anual o biennal, que pot arribar a fer 40 cm d'alt. Les flors són blanques o de color crema amb els pètals de pocs mm de llargada. El fruit és una càpsula pilosa de mig cm de llargada i les llavors són alades i presenten una arrel embrional.

## Notes

* ↑ «Alyssum alyssoides». Noms de plantes. Corpus de fitonímia catalana. TERMCAT, Centre de Terminologia. [Consulta: 1r abril 2022].

## Enllaços externs

* Jepson Manual Treatment
* GRIN Species Profile
# Almogía

Almogía és un municipi d'Andalusia, a la província de Màlaga. Limita al nord amb el municipi d'Antequera, a l'est amb Casabermeja i Màlaga, al sud amb els municipis de Màlaga i Cártama, i a l'oest amb el municipi d'Álora El nucli de població està situat sobre un terreny suau i ondat la màxima altura del qual és la de Sancti Petri (794 m.) Les terres estan banyades pel riu Campanillas i els rierols de Cauche i de les Oliveres. La seva economia se centra en l'agricultura, especialment en l'explotació de l'ametller i l'olivera.

## Història

L'origen d'Almogía és remot; s'han trobat vestigis d'algunes pintures rupestres d'edat prehistòrica en algunes coves del terme municipal; també s'han trobat restes de la presència romana en diversos punts del poble, però no és fins a la dominació musulmana quan es crea el nucli de població actual al voltant del castell, del que actualment només queden unes restes de la torre de la vela. El nom d'Almogía en àrab era Al-Mexia, que segons versions distintes de dos historiadors, un es decanta per la derivació del nom d'una tribu amaziga del llinatge dels al-mexies, i uns altres afirmen que vol dir «la Bella».

## Enllaços externs

* Almogia.net, el fòrum de notícies d'Almogía
* Informació sobre Almogía Arxivat 2008-07-03 a Wayback Machine.
* «Almogía». [Consulta: 24 juliol 2012].
* «Almogía». Arxivat de l'original el 2021-03-03. [Consulta: 24 juliol 2012].
# Alfred A. Knopf (editorial)

Alfred A. Knopf, Inc. és una editorial de la ciutat de Nova York, fundada per Alfred A. Knopf el 1915. Va ser adquirida per Random House el 1960 i actualment forma part de Knopf Doubleday Publishing Group de Random House. La casa editorial és coneguda pel seu log borzoi, dissenyat per la co-fundadora Blanche Knopf.

## Referències

* ↑ «Alfred A. Knopf Inc. Organizational History». Harry Ransom Center, The University of Texas at Austin, 08-02-2008. Arxivat de l'original el 2010-06-09. [Consulta: 4 juliol 2009].

## Enllaços externs

* Knopf Doubleday - Lloc web oficial de Knopf Doubleday Publishing Group.
* The Borzoi Reader Online - Lloc web oficial de Knopf
* Random House Speakers Bureau - Random House's Lecture Bureau.
* Alfred A. Knopf, Inc. Records, 1873-1996 Arxivat 2008-05-12 a Wayback Machine. al Harry Ransom Center de la Universitat de Texas (Austin)
# Alfred "Centennial" Johnson

Alfred Johnson (Dinamarca, 4 de desembre del 1846 – Gloucester Massachusetts (EUA), 1927) va ser un pescador estatudinenc. El 1876 fou la primera persona que creuà l'Atlàntic en solitari.
Alfred Johnson fou un pescador estatunidenc d'origen danès (originalment el seu cognom hauria estat Johannsen o Jensen), va voler commemorar el centenari de la independència dels Estats Units sent el primer home que creués l'Atlàntic navegant en solitari. El 15 de juny de 1876 es va embarcar a Gloucester, el seu poble, en una "doris", una barca de 6,6 metres que batejà Centennial per a l'ocasió. Entre el 22 i el 25 s'aturà a Barrington (Nova Escòcia) per ajustar el llast de la barca. Després de 58 dies afrontant tempestats, taurons i la pèrdua del menjar, el 12 d'agost arribà a Abercastell (Gal·les). Allí descansà dos dies i reprengué la travessia fins a arribar a Liverpool (Anglaterra) el 21 d'agost. Aquesta feta li feu guanyar l'apel·latiu de "Centennial" i el portà al llibre Guinness de Rècords.
De tornada a Gloucester, fou patró d'un pesquer fins a la mort.

## Referències

* ↑ «Atlantic conqueror hailed - Wales News - News - WalesOnline». [Consulta: 22 juliol 2012].

## Bibliografia

* Rob Morris Alfred "Centennial" Johnson: The Story of the First Solo Atlantic Crosing from West to East in 1876 Haverfordwest: Y Crofft, 2004. ISBN 0-9547351-0-2

## Enllaços externs

* Plana web monogràfica Arxivat 2006-01-14 a Wayback Machine. (anglès)
* Descripció del viatge, per Greg Cook (anglès)
* Resum biogràfic (anglès)
# Robert Ruffi

Robert Ruffi (Marsella, 1542 - ?) fou un escriptor occità. Treballà de notari des del 1568 i fou secretari del Consell de la Vila, de manera que restà unit al destí de la ciutat. Carles Calsaulx el va fer arxiver oficial i fou encarregat de la traducció dels arxius municipals al francès. Escriví poemes exaltant la república de Marsella, influït per Joan de Nòstra Dama amb Contradiccions d'amor, sota influència francesa.

## Referències

* Robèrt Lafont i Christian Anatole (1973) Història de la literatura occitana Dopesa, Barcelona.
# Yucaipa

Yucaipa és una població dels Estats Units a l'estat de Califòrnia. Segons el cens del 2000 tenia 41.207 habitants.

## Demografia

Segons el cens del 2000, Yucaipa tenia 41.207 habitants, 15.193 habitatges, i 10.680 famílies. La densitat de població era de 572,7 habitants/km².
Dels 15.193 habitatges en un 35,4% hi vivien nens de menys de 18 anys, en un 54,2% hi vivien parelles casades, en un 11,6% dones solteres, i en un 29,7% no eren unitats familiars. En el 25,3% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,21.
Per edats la població es repartia de la següent manera: un 28,5% tenia menys de 18 anys, un 7,6% entre 18 i 24, un 27,2% entre 25 i 44, un 21,2% de 45 a 60 i un 15,5% 65 anys o més.
L'edat mediana era de 37 anys. Per cada 100 dones de 18 o més anys hi havia 88,4 homes.
La renda mediana per habitatge era de 39.144 $ i la renda mediana per família de 48.683 $. Els homes tenien una renda mediana de 40.480 $ mentre que les dones 25.957 $. La renda per capita de la població era de 18.949 $. Entorn del 8,8% de les famílies i l'11,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yucaipa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Yucaipa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Prat del Bedoll

El Prat del Bedoll és una partida rural del terme municipal de Conca de Dalt, a l'antic terme d'Hortoneda de la Conca), al Pallars Jussà. És en territori del poble d'Hortoneda.
Està situat al nord-oest d'Hortoneda, a la dreta de la llau dels Pastors, a llevant del Planell de Motes i a ponent dels Serrats.
Consta de 3,0467 hectàrees de conreus de secà, bosquina i pastures.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 2 juliol 2010].